خطرة انا ويما كننا فالدوار وبابا كان يسرح وخاوتي مكان حتى واحد وغدوة كان عيد صدقوني ماعندنا حتى شيء فالدار كان عندنا غير شوي بصلة وثوم استنينا كاش مايقضيو بصح راح لحال ودوار بعيد على لمدينة ايا ناضت يما بكري دارت قصعة تع بربوشة واتكينا على سردوك عرب ذبحناه وكان عندنا شوي لحم مخبي زدنا جبدناه ايا وقصيت عليه انا شوي هذوك لبصلات صغار وثوم وتوابل وطيبناه ودرت سلاطة تع زرودية ونحيت رمان وكرموس من شجرة او وصيت خاوتي اللي جايين من لمدينة جابولنا لقازوز وديسار وهذاك نهار وين كان ضيف جانا هاكو تعرفو تع دوار مقصودين بزاف فلعيد وحق ربي جا واحد الطعام واش نحكيلكم بنين بنييين بنييين ماتتخيلوش بدجاج عرب ياو ضيفنا كملوه ولبربوشة اللي بقات سقاوها فلبن قاتلي يما اتعلمي يابنتي صنعة اليدين نهار كيما هذا تعرفي كيفاه تستري وجهك ماتتكليش على سوق ولحانوت ماينفعوكش ديما